paragraph_text: Sredinom 19. stoljeća golf loptice bile su vrlo skupe te su golferi zapošljaveli tzv. Forecaddies koji su stajali na terenu gdje bi loptica otprilike trebala pasti. Njihova svrha je bila da odmah pronađu lopticu na terenu te smanje broj izgubljenih - slično kako su danas organizirani profesionalni golf turniri. Te "sakupljače loptica" zazivali su uzvikom "Fore-caddie" kako bi izbjegli rizik da oni sami budu pogođeni lopticom. Budući da je to prilično dugačka riječ za uzviknuti, navodno je od cijele riječi preostao samo dio "Fore" koji se koristi i danas.